ბავშვთა შრომა კამბოჯაში

მინი| კამბოჯის და მიმდებარე ქვეყნების რუკა
**ბავშვთა შრომა კამბოჯაში** — ბავშვთა შრომა გულისხმობს იმ ბავშვების სრულ განაკვეთზე დასაქმებას, რომელთა ასაკიც, იურიდიული კუთხით, საშუალებას იძლევა, დასაქმდნენ.  2003 წელს შრომის საერთაშორისო ორგანიზაციის (ILO) გამოკითხვამ აჩვენა, რომ დედაქალაქში შვიდი წლის ასაკის ყოველი ათი ბავშვიდან ერთი დაკავებულია საშინაო შრომით.  ბავშვები, რომლებიც მინდვრებში მუშაობისთვის ძალიან მცირეწლოვანნი არიან, მუშაობენ დამლაგებლებად.  ისინი თავიანთ დღეებს ნაგავსაყრელებზე ატარებენ და ეძებენ ნივთებს, რომელთა გადაცვლაც შესაძლებელია ფულზე.  ბავშვები ხშირად მუშაობენ სამკერვალო და საფეიქრო მრეწველობაში, პროსტიტუციაში და სამხედრო სამსახურში.   

კამბოჯაში სახელმწიფომ დაამტკიცა მინიმალური ასაკის კონვენცია (C138)  1999 წელს და ბავშვთა შრომის ყველაზე ცუდი ფორმები (C182) 2006 წელს, რომლებიც მიღებულია შრომის საერთაშორისო ორგანიზაციის (ILO) მიერ. ყოფილი კონვენციისთვის კამბოჯამ დააზუსტა სამუშაო მინიმალური ასაკი -  14 წელი. 

მიუხედავად ამისა, კამბოჯაში ბავშვთა შრომის მნიშვნელოვანი დარღვევებია.  1998 წელს, შრომის საერთაშორისო ორგანიზაციამ დაადგინა, რომ კამბოჯაში ბავშვების 24,1% 10–დან 14 წლამდე იყო ეკონომიკურად აქტიური.  ამ ბავშვების უმეტესობა დიდხანს მუშაობს. კამბოჯის ადამიანის განვითარების 2000 წლის ანგარიშში ნათქვამია, რომ 5-დან 13 წლამდე ასაკის დაახლოებით 65,000 ბავშვი მუშაობდა კვირაში 25 საათს და არ დადიოდა სკოლაში.  არსებობს მრავალი ინიციატივა და პოლიტიკა, რომლებიც შედგენილია ბავშვთა შრომის გავრცელების შესამცირებლად. 

საჭიროა კამბოჯაში ბავშვთა შრომის აღმოფხვრა, რადგან გაეროს ბავშვთა ფონდის ანგარიშში ნათქვამია, რომ შესაძლოა, მშრომელი ბავშვები განათლებას ვერ იღებდნენ.  განათლებისა და სასიცოცხლო  უნარების გარეშე, ისინი დაუცველნი არიან ძალადობისა და ექსპლოატაციისგან, რამაც შეიძლება გააუარესოს სიღარიბის არსებული ციკლი მათ ოჯახებში. შესაბამისად, პროდუქტიულობის ნაკლებობა, განათლების არარსებობის გამო, ხელს შეუშლის ეკონომიკურ ზრდას კამბოჯაში. 

## მრეწველობა 
მინი|სიემ რიპში მომუშავე ბავშვი, კამბოჯა

### სოფლის მეურნეობა 
[მარცხნივ|მინი|ბავშვი თევზაობს, [კამბოჯა]]
2001 წელს ედმონდსის მიერ ჩატარებული კვლევის შედეგად, ეკონომიკურად აქტიური კამბოჯელი ბავშვების 73% მუშაობდა სოფლის მეურნეობის სექტორში.  

### ტანსაცმელი და ქსოვილები 
კამბოჯის სამუშაო ძალის ორი მესამედი სამკერვალო ინდუსტრიაშია. გასული საუკუნის 90-იან წლებში კამბოჯა არ იყო მსოფლიო სავაჭრო ორგანიზაციის (WTO) წევრი, ამიტომ არ ექვემდებარებოდა ექსპორტზე კვოტის შეზღუდვებს. ამან გამოიწვია უცხოური ინვესტიციების ზრდა კამბოჯის სამკერვალო ინდუსტრიაში. 1998 წელს მედიამ გამოავლინა Nike–ის მომარაგების ქარხანა, რომელიც იყენებდა ბავშვთა შრომას. ამან გამოიწვია აშშ-კამბოჯის ტექსტილის ხელშეკრულების შექმნა. ამ პოლიტიკის გათვალისწინებით, კამბოჯის ტანსაცმლის სექტორში 2004 წლის მონაცემებით კვლავ არსებობს ბავშვთა შრომის შესახებ ჩანაწერები. 

### პროსტიტუცია 
კამბოჯაში აკრძალულია ნებისმიერი სახის პროსტიტუცია, მაგრამ პრაქტიკა განსხვავებულია. კამბოჯელი ბავშვები ხშირად მეძავობენ სექსუალური ტურიზმის ინდუსტრიაში. 

#### სექსუალური ტურიზმი 
ბავშვებს ხშირად ეძებენ გაღატაკებული ტერიტორიებიდან, მიჰყავთ ისინი გასართობ და ტურისტულ ადგილებში, წითელი ფარნების კვარტალში სამუშაოდ. ამ მეძავების უმეტესობა სამსახურს ათიდან თექვსმეტი წლიდან იწყებს.  ბავშვთა სექსუალური ტურიზმი არის გაეროს ბავშვთა უფლებების კონვენციისა და ბავშვების რეალიზაციის, ბავშვთა პროსტიტუციისა და ბავშვთა პორნოგრაფიის არჩევითი ოქმის დარღვევა.  

## რესურსები ინტერნეტში 
* International Labour Organization
* List of Ratifications of International Labour Conventions
* Cambodian League for the Promotion and Defense of Human Rights
* Findings on the Worst Forms of Child Labor - Cambodia — U.S. Department of Labor

## სქოლიო
კატეგორია:ბავშვთა უფლებები ქვეყნების მიხედვით
კატეგორია:კამბოჯა
კატეგორია:ბავშვთა უფლებები